Иван Вазов
Мрамор бял

chitanka.info

Мрамор бял стърчи из бурен.

Бурен крий слова изтрити.

Плаче заникът пурпурен,

багрят мрамора сълзите.

Тъжен мрамор свода гледа,

сам, от бурена задавен,

с него води, тих, беседа,

от човеците забравен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.